ADOBE

Softwarelicensaftale

TIL BRUGEREN: LÆS DENNE AFTALE GRUNDIGT. VED AT KOPIERE, INSTALLERE ELLER BENYTTE HELE SOFTWAREN ELLER DELE DERAF ACCEPTERER DU ALLE AFTALENS VILKÅR OG BETINGELSER, HERUNDER SÆRLIGT BESTEMMELSERNE I: OVERDRAGELIGHED SOM BESKREVET I AFSNIT 4; GARANTI SOM BESKREVET I AFSNIT 6 OG 7; ANSVAR SOM BESKREVET I AFSNIT 8; KONNEKTIVITET OG FORTROLIGHED SOM BESKREVET I AFSNIT 14 OG SPECIFIKKE BESTEMMELSER OG UNDTAGELSER SOM BESKREVET I AFSNIT 16. DU ACCEPTERER, AT DENNE AFTALE ER SOM ENHVER ANDEN FORHANDLET, SKRIFTLIG AFTALE, DER UNDERSKRIVES AF DIG. DENNE AFTALE HAR RETSKRAFT OVER FOR DIG OG ENHVER JURIDISK ENHED, SOM HAR ERHVERVET SOFTWAREN, OG PÅ HVIS VEGNE DEN BENYTTES: FOR EKSEMPEL EVENTUELT DIN ARBEJDSGIVER. HVIS DU IKKE KAN ACCEPTERE VILKÅRENE I DENNE AFTALE, MÅ DU IKKE BENYTTE SOFTWAREN. BESØG http://www.adobe.com/go/support_dk, HVIS DU ØNSKER OPLYSNINGER OM VILKÅR OG BEGRÆNSNINGER MED HENSYN TIL RETURNERING AF SOFTWAREN OG REFUNDERING AF KØBESUMMEN.

DER FINDES EVENTUELT EN ANDEN SKRIFTLIG AFTALE DIREKTE MELLEM DIG OG ADOBE (F.EKS. EN VOLUMENLICENSAFTALE), DER SUPPLERER ELLER HELT ELLER DELVIST ERSTATTER DENNE AFTALE.

ALLE IMMATERIELLE RETTIGHEDER TIL SOFTWAREN TILHØRER ADOBE OG ADOBES LEVERANDØRER. SOFTWAREN ER GIVET I LICENS, IKKE SOLGT. ADOBE GIVER DIG UDELUKKENDE TILLADELSE TIL AT KOPIERE, DOWNLOADE, INSTALLERE, BRUGE ELLER PÅ ANDEN MÅDE DRAGE FORDEL AF SOFTWARENS FUNKTIONALITET OG DE IMMATERIELLE RETTIGHEDER TIL SOFTWAREN I OVERENSSTEMMELSE MED VILKÅRENE I DENNE AFTALE. FOR BRUGEN AF NOGLE AF ADOBES OG ANDRE PRODUCENTERS MATERIALE OG TJENESTER, SOM ER INKLUDERET I SOFTWAREN, ELLER SOM DEN GIVER ADGANG TIL, KAN DER GÆLDE ANDRE VILKÅR OG BETINGELSER, DER TYPISK ER ANFØRT I EN SEPARAT LICENSAFTALE, ANDRE BRUGSVILKÅR ELLER EN ”READ MED”-FIL, SOM FOREFINDES I ELLER I NÆRHEDEN AF SÅDANNE MATERIALER OG TJENESTER ELLER PÅ http://www.adobe.com/go/thirdparty_dk. DU KAN FINDE DE NØDVENDIGE OPLYSNINGER OM ANDRE PRODUCENTERS MATERIALE PÅ DETTE SITE.

DENNE SOFTWARE KAN FÅ DIN COMPUTER TIL AUTOMATISK AT KOBLE SIG PÅ INTERNETTET. YDERLIGERE OPLYSNINGER FINDES I AFSNIT 14 OG 16.

SOFTWAREN KAN INDEHOLDE PRODUKTAKTIVERING SAMT ANDEN TEKNOLOGI, SOM SKAL FORHINDRE UAUTORISERET BRUG OG KOPIERING. DENNE TEKNOLOGI KAN BEVIRKE, AT DIN COMPUTER AUTOMATISK KOBLES PÅ INTERNETTET SOM BESKREVET I AFSNIT 14. NÅR FORBINDELSEN ER OPRETTET, KAN SOFTWAREN DESUDEN SENDE DIT SERIENUMMER TIL ADOBE OG DERVED FORHINDRE IKKE-TILLADTE ANVENDELSER AF SOFTWAREN. YDERLIGERE OPLYSNINGER OM PRODUKTAKTIVERING KAN FINDES PÅ http://www.adobe.com/go/activation_dk.

1. Definitioner.

”Adobe” betyder Adobe Systems Incorporated, et selskab, som er registreret i staten Delaware, 345 Park Avenue, San Jose, California 95110, såfremt denne aftale er indgået under ophold i USA, Canada eller Mexico. I alle andre tilfælde betyder det Adobe Systems Software Ireland Limited, 4-6 Riverwalk, Citywest Business Campus, Dublin 24, Ireland.

”Adobe Runtime(s)” betyder Adobe AIR, Adobe Flash Player, Shockwave Player, Adobe Media Player eller Authorware Player.

”Computer” betyder en virtuel eller fysisk computerenhed, der accepterer oplysninger i digital eller lignende form, og som kan manipulere sådanne oplysninger med henblik på at opnå et bestemt resultat baseret på en instruktionssekvens.

”Internt netværk” betyder et privatejet netværk, hvortil alene medarbejdere og ansatte på særlige vilkår (f.eks. midlertidigt ansatte) i en bestemt virksomhed eller en tilsvarende forretningsenhed har adgang. Internt netværk omfatter ikke internettet eller noget andet offentligt tilgængeligt netværk, f.eks. grupper, hvortil der kræves medlemskab eller abonnement, foreninger og tilsvarende organisationer.

”Outputfil” betyder en outputfil, som du opretter ved hjælp af softwaren.

”Tilladt antal” betyder en (1), medmindre andet er angivet i en gyldig licens (f.eks. volumenlicens) tildelt af Adobe.

”Software” betyder (a) al information, som ledsages af denne aftale, herunder, men ikke udelukkende: (i) alle softwarefiler og al anden computerinformation; (ii) prøve- og lagerfotografier, billeder, lyde, clipart eller andet illustrationsmateriale, som er bundtet med Adobe-software og ikke erhvervet fra Adobe via en separat tjeneste (medmindre andet er angivet i denne tjeneste) eller fra andre via en separat tjeneste (”Indholdsfiler”); (iii) tilhørende skriftlige vejledninger og filer (”Dokumentation”); og (iv) fonte; og (b) alle modificerede versioner og kopier af og opgraderinger, opdateringer og tilføjelser til information af denne art, som på noget tidspunkt er leveret af Adobe, i det omfang dette ikke er leveret ifølge en separat aftale (herefter under ét ”Opdateringer”).

2. Softwarelicens.

Såfremt du har erhvervet softwaren og alle nødvendige serienumre fra Adobe eller fra en af Adobes autoriserede licenshavere, og forudsat, at du overholder denne aftales vilkår, tildeler Adobe dig en ikke-eksklusiv licens til at installere og bruge softwaren på en måde, der er i overensstemmelse med dens design og dokumentation og som yderligere beskrevet nedenfor. Der henvises til afsnit 16 for særlige bestemmelser vedrørende brugen af bestemte produkter og komponenter, herunder fontsoftware, Acrobat, After Effects, Adobe Presenter, Contribute, Adobe Device Central, Flash Player, Flash Builder og Adobe Runtimes.

2.1 Begrænset anvendelse. Softwaren eller dele deraf kan give mulighed for installation og anvendelse uden serienummer. I så fald må du installere, men ikke anvende denne software, som er uden serienummer, på et hvilket som helst antal computere som led i ibrugtagningen inden for en organisation. Endvidere må du installere og bruge software uden serienummer på et hvilket som helst antal computere, men kun til demonstrations-, evaluerings- og træningsformål, og kun hvis eventuelle outputfiler eller andet materiale, som produceres i forbindelse med denne anvendelse, udelukkende anvendes til interne, ikke-kommercielle og ikke-produktionsrelaterede formål. Du må ikke anvende software uden serienummer efter udløbet af en gyldig anvendelsesperiode, medmindre du indlæser et gyldigt serienummer som beskrevet i afsnit 2.2. ADGANG TIL OG BRUG AF OUTPUTFILER, SOM ER OPRETTET VED HJÆLP AF SOFTWARE UDEN SERIENUMMER, SKER HELT PÅ EGET ANSVAR.

2.2 Generel brug. Du må kun installere og anvende én kopi af softwaren på det tilladte antal af dine kompatible computere, hvor du indtaster et gyldigt serienummer.

2.3 Distribution fra server. Du må overføre en kopi af softwaren til en eller flere filservere i dit interne netværk med det formål at downloade og installere softwaren på computere i det samme interne netværk til brug som tilladt ifølge afsnit 2.1 og 2.2.

2.4 Brug på server. Du må installere softwaren på en eller flere filservere i dit interne netværk, men kun til brug for den software, der initieres fra en computer inden for det samme interne netværk, som tilladt ifølge afsnit 2.2. Det samlede antal brugere (ikke antallet af samtidige brugere), der er i stand til at bruge softwaren på en sådan/sådanne computer-filserver(e), må ikke overstige det tilladte antal.

For eksempel giver ovenstående dig hverken installationstilladelse eller adgang (direkte eller via kommandoer, data eller instruktioner) til softwaren (a) fra eller til en computer, der ikke indgår i dit interne netværk, (b) til at aktivere webhostede arbejdsgrupper eller offentligt tilgængelige tjenester, (c) for personer eller kollektive enheder til at bruge, downloade, kopiere eller på anden vis drage fordel af softwarens funktionalitet, medmindre de har licens fra Adobe, (d) som komponent i et system, en arbejdsgang eller en tjeneste, der er tilgængelig for flere end det tilladte antal brugere, eller (e) til opgaver, der ikke initieres af en individuel bruger (f.eks. automatisk serverbearbejdning).

2.5 Brug på bærbare computere eller hjemmecomputere. Med forbehold af de i afsnit 2.6 anførte vigtige begrænsninger må den primære bruger af den computer, som softwaren er installeret på i overensstemmelse med afsnit 2.2 (”Primær Bruger”), installere yderligere én kopi af softwaren udelukkende til hans eller hendes egen brug, enten på en bærbar computer eller på en computer, der befinder sig i hans eller hendes hjem, forudsat at softwaren ikke anvendes på den bærbare computer eller hjemmecomputeren, samtidig med at softwaren anvendes på den primære computer.

2.6 Begrænsninger i volumenlicenstagerens sekundære brug. Såfremt softwaren blev anskaffet under et Adobe-volumenlicensprogram (p.t. kaldet Adobe Open Options) af en anden licenshaver end en indehaver af en undervisningsvolumenlicens, kan volumenlicenstageren alene disponere over den sekundære kopi af softwaren, der fremstilles i henhold til afsnit 2.5. Hvis du ønsker yderligere oplysninger om volumenlicenshaveres sekundære brug, kan du besøge vores websted på http://www.adobe.com/go/open_options_dk.

2.7 Sikkerhedskopi. Du må fremstille et rimeligt antal sikkerhedskopier af softwaren, forudsat at dine sikkerhedskopier ikke installeres eller anvendes til andet end arkiveringsformål.

2.8 Indholdsfiler. Medmindre andet er anført i de ”Read-Me”-filer eller andre licenser, der er knyttet til indholdsfiler, som kan anføre bestemte rettigheder og begrænsninger i henseende til sådant materiale, må du vise, ændre, reproducere og distribuere alle indholdsfiler. Du må dog ikke distribuere indholdsfiler som sådanne, dvs. under forhold hvor indholdsfiler udgør den primære værdi i det produkt, der distribueres, og du er uberettiget til at gøre krav gældende vedrørende varemærkerettigheder til indholdsfiler eller til værker, der skabes på grundlag deraf.

2.9 Sample Application Code. Du kan ændre kildekodeformen for de dele af softwareprogrammerne, der er identificeret som kodeeksempler, applikationskodeeksempler eller komponenter (alle kaldet ”Sample Application Code”) i den medfølgende dokumentation udelukkende med det formål at designe, udvikle og teste websteder og applikationer, der er udviklet ved brug af Adobe-softwareprogrammer, dog således at du alene må kopiere og distribuere Sample Application Code (ændret eller uændret), såfremt alle følgende betingelser er opfyldt: (a) du distribuerer kun den kompilerede objekt-Sample Application Code sammen med din applikation; (b) du inkluderer ikke Sample Application Code i et produkt eller en applikation, der er beregnet til udvikling af websteder; og (c) du benytter ikke Adobes navn, logoer eller andre af Adobes varemærker til at markedsføre din applikation. Du er indforstået med at holde Adobe skadesløs for alle tab, skader, krav eller sagsanlæg, herunder advokatsalærer, der opstår som følge af brug eller distribution af din applikation.

2.10 Programmeringssprog. Softwaren kan inkludere dele af ExtendScript SDK og Pixel Bender SDK. Med forbehold af begrænsningerne i nærværende afsnit 2 tildeler Adobe dig en ikke-eksklusiv, ikke-overdragelig, royalty-frí licens til at benytte elementerne i ExtendScript SDK og Pixel Bender SDK udelukkende til intern udvikling af brugerprogrammer, der er beregnede til at fungere sammen med Adobe-produkter. Bortset fra hvad der er udtrykkeligt angivet i nærværende afsnit 2.10, må ingen dele af ExtendScript SDK eller Pixel Bender ændres eller distribueres. Du er indforstået med at holde Adobe skadesløs for alle tab, skader, krav eller sagsanlæg, herunder advokatsalærer, der opstår som følge af en sådan distribution.

2.11 Dual Boot platform. Der gives licens til brug af softwaren på en specifik operativsystem-platform. Du skal købe en separat licens til brug af softwaren på hver operativsystem-platform. Hvis du f.eks. ønsker at installere softwaren på både Mac OS og Windows operativsystem-platforme på en enhed, der kører begge disse platforme (dvs. en dual boot maskine), skal du først indhente to separate licenser til softwaren. Dette gælder, selvom to versioner af softwaren, hver designet til en anden operativsystem-platform, leveres på samme medie.

2.12 Dokumentation. Du må fremstille kopier af dokumentationen til eget internt brug i forbindelse med benyttelse af softwaren i overensstemmelse med denne aftale, men ikke flere end det antal, der med rimelighed kan anses for at være nødvendigt. Alle tilladte kopier af dokumentationen, som du fremstiller, skal indeholde de samme oplysninger om ophavsret og anden ejendomsret, som er angivet på eller i dokumentationen.

3. Ejendomsretten til immaterielle rettigheder.

Softwaren og alle autoriserede kopier heraf, som du fremstiller, tilhører Adobe Systems Incorporated og selskabets leverandører. Softwarens struktur, opbygning og kildekode er værdifulde forretningshemmeligheder og fortrolige oplysninger, som tilhører Adobe Systems Incorporated og selskabets leverandører. Softwaren er beskyttet af lov, herunder men ikke begrænset til den i USA og andre lande gældende lovgivning om ophavsret samt internationale konventionsbestemmelser. Medmindre det er udtrykkeligt angivet heri, giver denne aftale dig ingen immaterielle rettigheder til softwaren, og alle rettigheder, der ikke udtrykkeligt tildeles, er forbeholdt Adobe og dets leverandører.

4. Begrænsninger og krav.

4.1 Oplysninger. Enhver tilladt kopi af softwaren, som du fremstiller, skal indeholde de samme meddelelser om ophavsret og ejendomsret, som fremgår af eller i softwaren.

4.2 Brugsforpligtelser. Du accepterer, at du ikke vil bruge softwaren til andet end det tilladte ifølge denne aftale, og at du ikke vil bruge softwaren på en måde, der er i uoverensstemmelse med dens design og dokumentation.

4.3 Ingen ændringer. Bortset fra, hvad der er tilladt i medfør af afsnit 2.8, 2.9 eller 16, må du ikke ændre, tilpasse eller oversætte softwaren.

4.4 Ingen reverse engineering. Det er ikke tilladt at dekompilere, foretage reverse engineering, demontere eller på anden vis forsøge at afsløre softwarens kildekode. Hvis du befinder dig inden for den Europæiske Union, henvises du til afsnit 16.1.

4.5 Ingen ”unbundling”. Softwaren indeholder muligvis forskellige applikationer, hjælpeprogrammer og komponenter, understøtter muligvis flere platforme og sprog og leveres muligvis til dig på flere medier eller i flere eksemplarer. Ikke desto mindre er softwaren designet og leveret til dig som et enkelt produkt, der er beregnet til brug som et enkelt produkt på computere, jfr. afsnit 2 og afsnit 16. Du behøver ikke installere alle komponenterne i softwaren, men du må ikke adskille softwarens komponenter til brug på forskellige computere. Du må ikke adskille eller ompakke softwaren med henblik på distribution, overdragelse eller videresalg. Se afsnit 16 for oplysninger om specifikke undtagelser til nærværende afsnit 4.5.

4.6 Ingen overdragelse. DU ER IKKE BERETTIGET TIL AT UDLEJE, BORTLEASE, SÆLGE, VIDERELICENSERE ELLER OVERDRAGE DINE RETTIGHEDER TIL SOFTWAREN ELLER TIL AT TILLADE, AT EN DEL AF SOFTWAREN KOPIERES TIL ANDRE PERSONERS ELLER JURIDISKE ENHEDERS COMPUTERE, UNDTAGEN I DET OMFANG DET MÅTTE VÆRE UDTRYKKELIGT TILLADT EFTER DENNE AFTALE. Du er dog berettiget til at overdrage alle dine rettigheder til brug af softwaren til en anden person eller juridisk enhed, under forudsætning af at: (a) du også overdrager (i) denne aftale, (ii) serienumrene, softwaren på medier fra Adobe eller Adobes autoriserede distributør og al anden software eller hardware, der er bundtet, pakket eller præinstalleret med softwaren, herunder alle kopier, opgraderinger, opdateringer og tidligere versioner, og (iii) alle kopier af fontsoftware konverteret til andre formater til denne person eller kollektive enhed; (b) du ikke beholder opgraderinger, opdateringer eller kopier, herunder sikkerhedskopier og kopier lagret på en computer; og (c) modtageren accepterer denne aftales vilkår og betingelser og alle øvrige vilkår og betingelser, som var gældende for dit køb af en gyldig licens til softwaren. UANSET OVENSTÅENDE MÅ DU IKKE OVERDRAGE EKSEMPLARER AF SOFTWAREN, DER ER UDDANNELSES- ELLER PRE-RELEASE-UDGAVER, UDGAVER, DER IKKE ER BEREGNEDE TIL VIDERESALG (”NOT FOR RESALE”), ELLER UDGAVER, DER ER ERHVERVET SOM EN DEL AF ET ADOBE-VOLUMENLICENSPROGRAM, MEDMINDRE DETTE UDTRYKKELIGT ER TILLADT IFØLGE VILKÅRENE FOR VOLUMENLICENSPROGRAMMET. Oplysninger om, hvordan ret til at overdrage volumenlicens-software erhverves, kan findes på http://www.adobe.com/go/openoption_policies_dk. Adobe kan forud for en overdragelse kræve, at du og modtageren skriftligt bekræfter at ville overholde denne aftale, at I videregiver oplysninger om jer selv til Adobe, og at I registrerer jer som slutbrugere af softwaren. Afsæt 4-6 uger til overdragelsen. Besøg venligst http://www.adobe.com/go/support_dk , eller kontakt Adobes kundeserviceafdeling, hvis du ønsker yderligere oplysninger.

4.7 Ingen servicebureau. Du vil ikke bruge eller udbyde softwaren som et servicebureau.

4.8 Begrænsninger vedrørende Adobe Runtime. Du må ikke bruge Adobe Runtime på en anden enhed end en pc eller med en integreret eller enhedsversion af et operativsystem. Du må for eksempel ikke bruge Adobe Runtime på (a) mobile enheder, STB-bokse (set top box), håndholdte enheder, telefoner, webpads, tablets og tablet-pc’er (undtagen Windows XP Tablet PC Edition og senere versioner), spilkonsoller, tv-apparater, dvd-afspillere, mediecentre (dog ikke Windows XP Media Center Edition og senere versioner), elektroniske opslagstavler eller andre former for digitale skilte, internetudstyr eller andet udstyr med internetadgang, PDA’er, medicinsk udstyr, betalingsautomater, telematisk udstyr, spillemaskiner, systemer til automatisering af hjemmet, kiosker, fjernbetjeningsenheder eller andre elektroniske enheder, (b) operatørbaserede mobiltelefoner, kabel-, satellit- eller tv-systemer eller (c) andre former for lukkede systemer. Du finder yderligere oplysninger om licens til Adobe Runtimes til brug på sådanne systemer på http://www.adobe.com/go/licensing_dk.

5. Opdateringer.

Hvis softwaren er en opgradering eller en opdatering af en tidligere version af Adobe-software, skal du have en gyldig licens til en sådan tidligere version for at bruge opgraderingen eller opdateringen. Når du har installeret sådanne opdateringer eller opgraderinger, kan du fortsætte med at bruge den tidligere version i overensstemmelse med den tilhørende slutbrugerlicensaftale, forudsat at (a) opgraderingen eller opdateringen og alle tidligere versioner er installeret på den samme computer, (b) de tidligere versioner eller kopier heraf ikke overdrages til en anden part eller overføres til andet udstyr, medmindre alle kopier af opdateringen eller opgraderingen også overdrages eller overføres til den pågældende part eller det pågældende udstyr, og (c) du anerkender, at enhver forpligtelse for Adobe til at supportere den/de tidligere version(er) kan bortfalde, når opgraderingen eller opdateringen er tilgængelig. Ingen anden brug af tidligere version(er) er tilladt efter installation af en opdatering eller opgradering. Opgraderinger og opdateringer kan af Adobe gives i licens til dig på yderligere eller anderledes vilkår.

6. Begrænset garanti.

Adobe garanterer over for den person eller juridiske enhed, der først køber en licens til softwaren til brug i overensstemmelse med vilkårene i denne aftale, at softwaren i al væsentlighed vil fungere i overensstemmelse med dokumentationen i en periode på halvfems (90) dage at regne fra modtagelsen af softwaren, og når denne anvendes på det anbefalede operativsystem og den anbefalede hardwarekonfiguration. Ikke-væsentlige udsving i softwarens funktionalitet i forhold til dokumentationen udgør ikke grundlag for et garantikrav. Denne begrænsede garanti gælder ikke for følgende, som er gjort tilgængelige SOM DE ER OG FOREFINDES og uden garanti fra Adobe: programrettelser, fontsoftware konverteret til andre formater; pre-release (beta)-versioner, prøve-, opstart-, evaluerings-, produktprøve- og ”not for resale” (NFR)-kopier af softwaren; websteder, Adobe online-tjenester; tredjeparts online-tjenester, dokumentcertificeringstjenester (se afsnit 16); og al software, der er gjort gratis tilgængelig af Adobe via download fra et af Adobes websteder. Alle garantikrav skal gøres gældende over for Adobes Support Department inden for en sådan periode på halvfems (90) dage sammen med gyldig kvittering for købet. Besøg Adobe Customer Support på http://www.adobe.com/go/support_dk for yderligere information om garantikrav. Hvis softwaren ikke i al væsentlighed fungerer i overensstemmelse med dokumentationen, er Adobes og dets tilknyttede selskabers eneste forpligtelse og din eneste afhjælpningsmulighed begrænset til, efter Adobes valg, enten ombytning af softwaren eller tilbagebetaling af den licensafgift, du har betalt for softwaren. DEN BEGRÆNSEDE GARANTI, DER ER ANFØRT I DETTE AFSNIT, GIVER DIG BESTEMTE JURIDISKE RETTIGHEDER. DU KAN HAVE ANDRE RETTIGHEDER I HENHOLD TIL LOVGIVNINGEN, OG DISSE KAN VÆRE FORSKELLIGE FRA RETSOMRÅDE TIL RETSOMRÅDE. ADOBE FORSØGER IKKE AT BEGRÆNSE DINE GARANTIRETTIGHEDER PÅ NOGEN MÅDE, DER IKKE ER TILLADT IFØLGE LOVGIVNINGEN. Hvis du ønsker specifikke oplysninger vedrørende dit retsområde, bedes du læse afsnit 16 eller kontakte Adobes kundeserviceafdeling.

7. Ansvarsfraskrivelse.

DEN I AFSNIT 6 FREMSATTE, BEGRÆNSEDE GARANTI ER DEN ENESTE GARANTI, SOM YDES AF ADOBE SAMT DETS TILKNYTTEDE SELSKABER OG DETS LEVERANDØRER, OG ANGIVER DE ENESTE MISLIGHOLDELSESBEFØJELSER, SOM DU KAN GØRE GÆLDENDE OVER FOR ADOBE, DETS TILKNYTTEDE SELSKABER ELLER DETS LEVERANDØRER VED BRUD PÅ DEN FREMSATTE GARANTI. DEN I AFSNIT 6 FREMSATTE BEGRÆNSEDE GARANTI OG ENHVER LOVBESTEMT GARANTI OG MISLIGHOLDELSESBEFØJELSE, DER IKKE KAN FRAVIGES ELLER BEGRÆNSES EFTER GÆLDENDE LOV, ER DE ENESTE GARANTIER, SOM ER GÆLDENDE FOR SOFTWAREN. BORTSET FRA DE GIVNE OG LOVBESTEMTE GARANTIER OG MISLIGHOLDELSESBEFØJELSER AFVISER ADOBE, DETS TILKNYTTEDE SELSKABER, DETS LEVERANDØRER SAMT DE CERTIFICERENDE ORGANER (DEFINERET NEDENFOR) ALLE UDTRYKKELIGE ELLER UNDERFORSTÅEDE GARANTIER, BETINGELSER, ERKLÆRINGER ELLER VILKÅR UDEN HENSYN TIL LOVGIVNING, SÆDVANERET, KUTYME, SKIK OG BRUG ELLER ANDET VEDRØRENDE NOGET FORHOLD, HERUNDER, MEN IKKE BEGRÆNSET TIL, YDELSE, SIKKERHED, INDGREB I TREDJEPARTS RETTIGHEDER, INTEGRERING, SALGBARHED, UFORSTYRRET ANVENDELSE, TILFREDSSTILLENDE KVALITET OG EGNETHED TIL ET BESTEMT FORMÅL. BORTSET FRA SÅDANNE FREMSATTE OG LOVBESTEMTE GARANTIER OG MISLIGHOLDELSESBEFØJELSER LEVERER ADOBE OG DETS TILKNYTTEDE SELSKABER OG DETS LEVERANDØRER SOFTWAREN OG ADGANG TIL ALLE WEBSTEDER, ADOBES ELLER TREDJEPARTS ONLINE-TJENESTER OG CERTIFICERENDE ORGANERS TJENESTER, SOM DE ER OG FOREFINDES OG MED ALLE FEJL. DENNE ANSVARSFRASKRIVELSE KAN VÆRE UGYLDIG I NOGLE RETSOMRÅDER. DU KAN HAVE ANDRE RETTIGHEDER I HENHOLD TIL LOVGIVNINGEN, SOM IKKE KAN FRAFALDES ELLER FRASKRIVES. ADOBE FORSØGER IKKE AT BEGRÆNSE DINE GARANTIRETTIGHEDER PÅ NOGEN MÅDE, DER IKKE ER TILLADT IFØLGE LOVGIVNINGEN. Bestemmelserne i afsnit 7 og 8 vil fortsat være gældende efter aftalens ophør uanset årsag. Dette indebærer dog ikke en fortsat ret til at bruge softwaren efter denne aftales ophør.

8. Ansvarsbegrænsning.

BORTSET FRA DEN OVENFOR NÆVNTE ENESTE MISLIGHOLDELSESBEFØJELSE, SOM YDES AF ADOBE, OG ENHVER MISLIGHOLDELSESBEFØJELSE, SOM IKKE KAN FRAVIGES ELLER BEGRÆNSES EFTER LOVGIVNINGEN, PÅTAGER ADOBE, DETS TILKNYTTEDE SELSKABER, DETS LEVERANDØRER ELLER DE CERTIFICERENDE ORGANER SIG INTET ANSVAR OVER FOR DIG FOR TAB, SKADER, KRAV ELLER OMKOSTNINGER AF NOGEN ART, HERUNDER FØLGESKADER, INDIREKTE ELLER HÆNDELIGE SKADER, TABT ARBEJDSFORTJENESTE ELLER MISTET OPSPARING, SKADER HIDRØRENDE FRA DRIFTSFORSTYRRELSER, PERSONSKADE ELLER MANGLENDE OPFYLDELSE AF AGTPÅGIVENHEDSPLIGT ELLER ERSTATNINGSKRAV FREMSAT AF TREDJEPART, DETTE UANSET, OM EN ADOBE-REPRÆSENTANT ER BLEVET UNDERRETTET OM MULIGHEDEN FOR SÅDANNE TAB, SKADER, KRAV ELLER OMKOSTNINGER. DEN SAMLEDE HÆFTELSE FOR ADOBE, DETS ASSOCIEREDE ENHEDER, FOR DISSE SELSKABERS LEVERANDØRER OG CERTIFICERENDE ORGANER I MEDFØR AF ELLER I FORBINDELSE MED DENNE AFTALE, UANSET OM DET DREJER SIG OM KONTRAKTMÆSSIGT ERSTATNINGSANSVAR ELLER ERSTATNINGSRETLIGT ANSVAR UDEN FOR KONTRAKT (I BEGGE TILFÆLDE OMFATTENDE UDEN BEGRÆNSNING UAGTSOMHED) ELLER PÅ ANDEN VIS, ER I ALLE TILFÆLDE BEGRÆNSET TIL DET BELØB, SOM MÅTTE VÆRE BETALT FOR SOFTWAREN. DENNE BEGRÆNSNING GÆLDER OGSÅ I TILFÆLDE AF VÆSENTLIG MISLIGHOLDELSE ELLER I TILFÆLDE AF MISLIGHOLDELSE AF DENNE AFTALES VÆSENTLIGE BESTEMMELSER. Intet i denne aftale begrænser Adobes ansvar over for dig i tilfælde af død eller personskade som følge af Adobes uagtsomhed eller svig. Adobe repræsenterer sine tilknyttede selskaber, sine leverandører og de certificerende organer for så vidt angår ansvarsfraskrivelse, udelukkelse og begrænsning af forpligtelser, garantier og erstatningsansvar, men ikke i andre henseender eller i nogen anden forstand. Yderligere oplysninger fås ved henvendelse til Adobe Customer Support Department.

OVENSTÅENDE BEGRÆNSNINGER OG FRASKRIVELSER FINDER ANVENDELSE I DET OMFANG, GÆLDENDE RET I DIT RETSOMRÅDE TILLADER DET. DENNE ANSVARSBEGRÆNSNING KAN VÆRE UGYLDIG I NOGLE RETSOMRÅDER. DU KAN HAVE ANDRE RETTIGHEDER, UNDER LOV OM FORBRUGERBESKYTTELSE OG ANDRE LOVE, SOM IKKE KAN FRAFALDES. ADOBE FORSØGER IKKE AT BEGRÆNSE DIN GARANTI ELLER DINE MISLIGHOLDELSESBEFØJELSER PÅ NOGEN MÅDE, DER IKKE ER TILLADT IFØLGE LOVGIVNINGEN. SE AFSNIT 16 FOR RETSOMRÅDE-SPECIFIKKE ERKLÆRINGER.

9. Eksportregler.

Du erklærer dig indforstået med, at softwaren ikke må transporteres, overføres eller eksporteres til noget land eller anvendes på nogen måde, som er forbudt ifølge United States Export Administration Act eller anden eksportlovgivning, andre restriktioner eller regulativer (under ét kaldet ”Eksportlovgivningen”). Såfremt softwaren er registreret som underlagt eksportkontrol i medfør af Eksportlovgivningen, erklærer og garanterer du endvidere, at du ikke er statsborger eller bosiddende i et land, som er omfattet af eksportforbud eller andre begrænsninger (herunder uden begrænsning Iran, Syrien, Sudan, Cuba og Nordkorea), og at du ikke i medfør af Eksportlovgivningen på anden måde er udelukket fra at modtage softwaren. Alle rettigheder til brug af softwaren gives på betingelse af, at sådanne rettigheder fortabes, såfremt du undlader at efterleve denne aftales vilkår.

10. Lovvalg.

Såfremt du er en forbruger, som kun anvender softwaren til personlige, ikke-erhvervsmæssige formål, reguleres denne aftale af lovgivningen i det retsområde, hvor du har købt licensen til at anvende softwaren. Hvis du ikke er en sådan forbruger, skal denne aftale reguleres af og fortolkes efter gældende ret i: (a) Staten Californien, hvis en licens til softwaren anskaffes, mens du opholder dig i USA, Canada eller Mexico; eller (b) i Japan, hvis en licens til softwaren anskaffes, mens du opholder dig i Japan, Kina, Korea eller et andet land i Sydøstasien, hvor alle officielle sprog skrives med enten ideografisk skrift (f.eks. hanzi, kanji eller hanja), og/eller anden skrift baseret på eller med samme struktur som ideografisk skrift som f.eks. hangul eller kana; eller (c) England, hvis en licens til softwaren anskaffes, mens du opholder dig i et retsområde, der ikke er beskrevet ovenfor. Domstolene i henholdsvis Santa Clara County, Californien, hvor californisk ret er gældende, Tokyo District Court i Japan, hvor japansk ret er gældende, og kompetente domstole i London, England, hvor engelsk ret er gældende, skal have ikke-eksklusiv jurisdiktion i henseende til alle tvister vedrørende denne aftale. Nærværende aftale er hverken underlagt lovvalgsregler for noget retsområde eller de Forenende Nationers konvention om aftaler om internationale køb (CISG), hvis anvendelse udtrykkeligt er udelukket ved nærværende aftale.

11. Generelle bestemmelser.

Hvis en del af denne aftale erklæres ugyldig eller ikke kan håndhæves, påvirker det ikke gyldigheden af den øvrige del af denne aftale, som fortsat er gyldig og kan håndhæves i henhold til dens vilkår. Ændringer af denne aftale skal ske skriftligt og underskrives af en befuldmægtiget repræsentant for Adobe. Denne aftale udgør hele aftalen mellem Adobe og dig vedrørende softwaren og erstatter alle tidligere tilkendegivelser, drøftelser samt al tidligere kommunikation eller annoncering vedrørende softwaren.

12. Bemærkninger til slutbrugere i den amerikanske forvaltning.

For så vidt angår slutbrugere i den amerikanske forvaltning, forpligter Adobe sig til at overholde alle love om ligeret, i det omfang disse måtte være relevante, bestemmelserne i Executive Order 11246, med senere ændringer, paragraf 402 i loven ”Vietnam Era Veterans Readjustment Assistance Act” fra 1974 (38 USC 4212), og paragraf 503 i loven ”Rehabilitation Act” fra 1973, med senere ændringer, og reglerne i 41 CFR Parts 60-1 til 60-60, 60-250, og 60-741. Reglen om positiv særbehandling og bestemmelserne i foregående afsnit udgør ved henvisning dertil en del af denne aftale.

13. Overholdelse af licensvilkår.

Hvis du er en virksomhed, et selskab eller en organisation, accepterer du hermed, at en gang hver 12. måned har Adobe eller en af Adobe bemyndiget repræsentant med 10 dages forudgående varsel ret til at inspicere dine optegnelser, systemer og anlæg for at verificere, at brugen af alt software fra Adobe er i overensstemmelse med dine gyldige licenser fra Adobe. For eksempel har Adobe ret til den del af din dokumentation, som kan bidrage til at afgøre, om installationer af softwaren er blevet serialiseret, og du skal udlevere den pågældende dokumentation, så snart Adobe måtte anmode herom. Du kan finde oplysninger om tælling af serialiseringer af software på http://www.adobe.com/go/volume_resources_dk. Hvis en verifikation afslører, at din brug ikke er i overensstemmelse med en gyldig licens, skal du øjeblikkeligt anskaffe en gyldig licens for at bringe brugen i overensstemmelse.

14. Internetkonnektivitet og privatliv.

14.1 Automatisk kobling på internettet. Softwaren kan bevirke, at din computer uden yderligere advarsel automatisk kobles på internettet og kommunikerer med et af Adobes websteder, for at du for eksempel kan få leveret yderligere oplysninger, faciliteter og funktionalitet. Medmindre andet er angivet i afsnittene 14.2 til og med 14.6, gælder følgende bestemmelser for alle automatiske internetopkoblinger, som softwaren udfører:

14.1.1 Når softwaren automatisk kobles på internettet, sendes der en internetprotokol-adresse (”IP-adresse”), der er tilknyttet din aktuelle internetforbindelse, til et Adobe-websted;

14.1.2 Når softwaren automatisk kobles på internettet, sendes der ingen personligt identificerbare oplysninger, bortset fra i den udstrækning IP-adresser kan betragtes som personligt identificerbare i nogle retsområder; og

14.1.3 Når softwaren kobles på internettet og kommunikerer med et Adobe-websted, er Adobe Privacy Policy (http://www.adobe.com/go/privacy_dk) altid gældende. Medmindre du på det pågældende tidspunkt har fået leveret særskilte betingelser for brug, er Adobe.com Terms of Use (brugsvilkår) (http://www.adobe.com/go/terms_dk) gældende. Bemærk, at Adobe Privacy Policy tillader sporíng (tracking) af besøg på websteder, og at den giver udførlig information om emnerne sporing (tracking) og brug af cookies, web beacons og lignende.

14.2 Opdatering. Softwaren kan bevirke, at din computer uden yderligere varsel automatisk kobles på internettet (periodisk eller med regelmæssige mellemrum) for at søge efter opdateringer, som er tilgængelige for download og installation på din computer, og for at meddele Adobe resultaterne af installationsforsøg. Oplysninger om ændring af opdateringsindstillinger findes i dokumentationen.

14.3 Aktivering. Softwaren kan bevirke, at din computer uden yderligere varsel periodisk eller med regelmæssige mellemrum automatisk kobles på internettet for at kontrollere, at softwaren benyttes i overensstemmelse med denne aftale (en proces, der kaldes ”Aktivering”). Det kan forekomme, at software, hvori aktiveringen svigter, kun har begrænset funktionalitet eller måske slet ikke fungerer. Flere oplysninger kan findes på http://www.adobe.com/go/activation_dk.

14.4 Brug af Adobes online-tjenester. Softwaren kan uden yderligere varsel og enten periodisk eller med regelmæssige mellemrum automatisk koble din computer på internettet for at lette din adgang til indhold og tjenester, der leveres til dig af Adobe som yderligere beskrevet i afsnit 16.5. Softwaren kan endvidere uden yderligere varsel automatisk koble sig på internettet for at opdatere materialer, der kan downloades fra disse tjenester, for at give adgang til disse tjenester straks, også når du er offline. Oplysninger om ændring af opdateringsindstillinger findes i dokumentationen.

14.5 Digitale Certifikater. Softwaren bruger digitale certifikater for at hjælpe dig med at identificere downloadede filer (f.eks. programmer og indhold) og udgiverne af disse filer. For eksempel anvender Adobe AIR digitale certifikater til at hjælpe dig med at identificere udgiveren af Adobe AIR-programmer, og Adobe Acrobat-produktfamilien anvender digitale certifikater til at signere og validere signaturer i PDF-dokumenter og til at validere certificerede PDF-dokumenter. Din Computer kan koble sig på internettet ved validering af et digitalt certifikat.

14.6 Settings Manager. Softwaren kan omfatte Flash Player. Flash Player kan bevirke, at visse brugerindstillinger gemmes som et lokalt delt objekt på din computer. Disse indstillinger er ikke knyttet til dig, men giver dig mulighed for at konfigurere bestemte indstillinger i Flash Player. Du kan finde flere oplysninger om lokale delte objekter på http://www.adobe.com/go/flashplayer_security_dk og flere oplysninger om Settings Manager på http://www.adobe.com/go/settingsmanager_dk.

15. Peer-to-peer-kommunikation.

Softwaren kan benytte din forbindelse til et lokalt netværk til uden yderligere varsel automatisk at oprette forbindelse til anden Adobe-software og derved indikere på det lokale netværk, at den er tilgængelig for kommunikation med anden Adobe-software. Disse forbindelser kan transmittere din opkoblings IP-adresse til det lokale netværk, men der transmitteres eller modtages aldrig personligt identificerbare oplysninger via sådanne netværksforbindelser (bortset fra i den udstrækning, IP-adresser kan betragtes som personligt identificerbare i nogle retsområder). Se venligst dokumentation for oplysninger om ændring af standard indstillinger.

16. Specifikke bestemmelser og undtagelser.

Nærværende afsnit indeholder særlige bestemmelser for bestemte produkter og komponenter i softwaren samt begrænsede undtagelser til de ovenfor anførte vilkår og betingelser. I det omfang en bestemmelse i dette afsnit er i modstrid med andre vilkår og betingelser i denne aftale, vil dette afsnit have forrang for sådanne andre vilkår og betingelser.

16.1 Ingen præjudice, Den Europæiske Unions bestemmelser.

16.1.1 Denne aftale vil ikke forringe de lovfæstede rettigheder, som nogen, herunder de, der handler som forbrugere, måtte have. For eksempel reguleres denne aftale af ”Consumer Guarantees Act” for forbrugere i New Zealand, der anskaffer softwaren til personlig brug eller hjemme- eller husholdningsbrug (ikke til erhverv),

16.1.2 Hvis du har købt softwaren i den Europæiske Union (EU), er du som regel bosiddende i EU, og du er en forbruger (dvs. du bruger softwaren til personlige, ikke-forretningsmæssige formål), gælder afsnit 6 ikke for dit køb og din anvendelse af softwaren. I stedet garanterer Adobe i en periode på 2 år fra købstidspunktet, at softwaren leverer de funktionaliteter, der er beskrevet i dokumentationen (de ”aftalte funktionaliteter”), når den anvendes på den anbefalede hardwarekonfiguration. Uvæsentlig variation i de aftalte funktionaliteter vil ikke kunne godtgøre garantirettigheder. DENNE GARANTI GÆLDER IKKE FOR SOFTWARE, SOM DU BENYTTER SOM PRE-RELEASE, PRØVE, STARTPAKKE ELLER PRODUKTPRØVE, ELLER FOR FONTSOFTWARE, DER ER KONVERTERET TIL ANDRE FORMATER, ELLER HVIS SOFTWAREN IKKE FUNGERER, FORDI DEN ER BLEVET ÆNDRET AF DIG. For at fremsætte et garantikrav skal du meddele dette til Adobe Customer Support Department inden for denne 2-årige periode samt indgive købsbevis for softwaren. Adobe vil undersøge, om der er en fejl i softwaren eller meddele dig, hvis fejlen opstår, fordi du ikke har installeret softwaren korrekt (er det tilfældet, vil Adobe hjælpe dig). Hvis der er en fejl i softwaren, kan du anmode Adobe om enten refundering af købesummen eller reparation eller ombytning af softwaren. Anmodninger skal indsendes sammen med købsbevis. Hvis dit garantikrav kan dokumenteres, vil Adobe imødekomme dit krav om reparation eller ombytning, medmindre det ikke er rimeligt for Adobe. I sådanne tilfælde vil Adobe refundere købsprisen. Hvis du ønsker assistance med hensyn til garantien, kan du kontakte Adobes kundeserviceafdeling.

Bemærk, at bestemmelserne i afsnit 8 (Ansvarsbegrænsning) fortsat er gældende for de erstatningskrav, du måtte gøre gældende i forbindelse med din brug af softwaren. Adobe er dog ansvarlig for direkte tab, som er rimeligt forudsigelige i tilfælde af brud på denne aftale fra Adobes side. Du anmodes om at tage alle rimelige foranstaltninger for at undgå og reducere skader, især ved at tage sikkerhedskopier af softwaren og dine computerdata.

Denne aftale og især dette afsnit 16.1.2 beskriver dine rettigheder (herunder dine lovmæssige rettigheder) i tilfælde, hvor der skulle opstå problemer med brugen af softwaren. Hvis dine lovfæstede rettigheder er mere omfattende end denne beskrivelse, er dine lovfæstede rettigheder gældende.

16.1.3 Intet i denne aftale (herunder afsnit 4.4) begrænser nogen ikke-frafaldelig ret til at dekompilere den software, som du må benytte ifølge gældende lovgivning. Såfremt du for eksempel befinder dig inden for Den Europæiske Union (EU), har du måske ret til på visse betingelser, som er specificeret i den relevante lovgivning, at dekompilere software, hvis dette er nødvendigt for interoperabiliteten mellem softwaren og et andet softwareprogram, og du forinden skriftligt har bedt Adobe levere de oplysninger, som er nødvendige, for at denne operabilitet kan opnås, og Adobe ikke har stillet disse oplysninger til rådighed. Derudover må en sådan dekompilering kun udføres af dig eller af en person, som har ret til at benytte en kopi af softwaren på dine vegne. Adobe har ret til at kræve rimelige betingelser opfyldt, før sådanne oplysninger leveres. Alle oplysninger, der leveres af Adobe, eller som du skaffer dig som tilladt ifølge nærværende aftale, må kun anvendes af dig til det heri beskrevne formål og må ikke videregives til tredjemand eller anvendes til at skabe software, som udviser betydelig lighed med softwarens udtryk, eller anvendes til nogen handling, som krænker Adobes eller selskabets licensgiveres ophavsret.

16.2 Yderligere betingelser for ”pre-release”-softwaren. Hvis softwaren er en før-kommerciel udgivelse eller beta-software (”pre-release”-software), gælder nærværende afsnit. Pre-release-softwaren er en ”pre-release”-version og ikke et udtryk for det endelige produkt fra Adobe og kan indeholde fejl og andre problemer, som kan medføre systemfejl eller andre fejl samt tab af data. Adobe kan vælge aldrig at udgive Pre-release-softwaren kommercielt. Hvis du har modtaget Pre-release-softwaren i medfør af en separat skriftlig aftale, f.eks. ”Adobe Systems Incorporated Serial Agreement for Unreleased Products”, reguleres brugen af softwaren af den pågældende aftale. Du skal returnere eller ødelægge alle kopier af ”Pre-Release”-softwaren, såfremt dette ønskes af Adobe, eller på tidspunktet for Adobes kommercielle udgivelse af sådan software. DIN BRUG AF PRE-RELEASE-SOFTWARE SKER FOR DIN EGEN RISIKO. SE AFSNIT 7 OG 8 VEDRØRENDE GARANTIANSVARSFRASKRIVELSER OG ANSVARSBEGRÆNSNINGER FOR PRE-RELEASE-SOFTWARE.

16.3 Undervisningssoftware. Hvis softwaren er et Educational Software Product (software produceret og distribueret alene til brug for undervisningsslutbrugere), må du ikke bruge softwaren, medmindre du er undervisningsslutbruger. Besøg http://www.adobe.com/go/edu_purchasing_dk for at få at vide, om du opfylder betingelserne. Hvis du vil have oplysninger om forhandlere af Adobe Authorized Academic i dit område, kan du besøge http://www.adobe.com/go/store_dk.

16.4 Fontsoftware. Hvis softwaren indeholder fontsoftware:

16.4.1 Du er berettiget til at bruge fontsoftwaren sammen med softwaren på computere som beskrevet i afsnit 2 og udskrive fontsoftwaren på en hvilken som helst output-enhed forbundet til disse computere.

16.4.2 Hvis det tilladte antal computere er fem eller færre, er du berettiget til at downloade fontsoftwaren til hukommelsen (harddisk eller RAM) i én output-enhed forbundet til mindst én af disse computere, med det formål at have sådan fontsoftware gemt i output-enheden, og i yderligere én sådan output-enhed for hver gang det tilladte antal computere forhøjes med fem (5).

16.4.3 Du er berettiget til at tage en kopi af den/de font(e), du har brugt til en særlig fil, til en kommerciel printer- eller andet servicebureau, og et sådant servicebureau er berettiget til at bruge fonten(e) til at behandle din fil, forudsat at dette servicebureau har en gyldig licens til at bruge den pågældende fontsoftware.

16.4.4 Du er berettiget til at konvertere og installere fontsoftwaren til et andet format til brug i forbindelse med andre operativsystemer på følgende betingelser: En computer, på hvilken den konverterede fontsoftware bruges eller installeres, vil blive betragtet som en af dit tilladte antal computere. Brug af den fontsoftware, du har konverteret, vil ske i overensstemmelse med alle vilkår og betingelser i denne aftale. Sådan konverteret fontsoftware må kun bruges i forbindelse med din egen sædvanlige interne virksomhed eller personlig brug og må ikke distribueres eller overdrages, uanset formålet, medmindre dette sker i overensstemmelse med afsnit 4.6 i denne aftale.

16.4.5 Du er berettiget til at indlejre (”embed”) kopier af fontsoftwaren i dine elektroniske dokumenter med det formål at udskrive og vise/se dokumentet på skærmen. Hvis den fontsoftware, som du indlejrer, er klassificeret som ”licensed for editable embedding” (licens til redigerbar indlejring) på Adobes websted http://www.adobe.com/go/embedding_eula_dk, er du også berettiget til at indlejre kopier af denne fontsoftware med det yderligere formål at redigere dine elektroniske dokumenter. Ingen andre rettigheder til indlejring er underforståede eller tilladte i henhold til denne aftale.

16.4.6 Som en undtagelse fra ovenstående er de fonte, der står på listen på http://www.adobe.com/go/restricted_fonts_dk, kun inkluderet i softwaren med henblik på drift af softwarens brugergrænseflade og ikke til benyttelse i nogen form for outputfiler. Fonte på denne liste er ikke givet i licens ifølge 16.4.1 til 16.4.5 ovenfor. Du erklærer dig indforstået med ikke at kopiere, flytte, aktivere, benytte eller tillade, at nogen form for fontadministrationsværktøj anvendes til at kopiere, flytte, aktivere eller benytte fontene på denne liste sammen med nogen form for softwareapplikation, programmer eller filer bortset fra softwaren.

16.5 Online-tjenester.

16.5.1 Leveret af Adobe. Softwaren letter din adgang til indhold og forskellige tjenester, der hostes på hjemmesider drevet af Adobe og/eller dets tilknyttede selskaber (”Adobe online-tjenester”). Eksempler på sådanne Adobe online-tjenester kan omfatte, men er ikke begrænsede til: Adobe BrowserLab, Adobe InContext Editing, Adobe CS Review, Resource Central, kuler, Acrobat.com, Search for Help, Adobe Device Central og produktvelkomstskærmbilleder. I nogle tilfælde kan en Adobe online-tjeneste fremkomme som en facilitet eller udvidelse i softwaren, selvom den hostes på en hjemmeside. I nogle tilfælde kan adgang til en Adobe online-tjeneste kræve et særskilt abonnement eller anden form for betaling, for at du kan få adgang, og/eller du skal samtykke i ekstra brugsvilkår. Adobe online-tjenester er eventuelt ikke tilgængelige på alle sprog eller for indbyggere i alle lande, og Adobe kan til enhver tid og uden nærmere begrundelse modificere eller afbryde adgangen til enhver Adobe online-tjeneste. Adobe forbeholder sig også ret til at begynde at kræve betaling for adgang til eller brug af en Adobe online-tjeneste, der tidligere var gratis. Da Adobe online-tjenester benytter sig af automatiske internettilslutninger, bedes du også læse afsnit 14, som indeholder vigtige oplysninger vedrørende internetkonnektivitet og privatlivets fred. Som anført i afsnit 14 gælder, at når softwaren går ind på en Adobe online-tjeneste, er din brug af en sådan Adobe online-tjeneste underlagt Adobe Privacy Policy (http://www.adobe.com/go/privacy_dk), Adobe.com Terms of Use (http://www.adobe.com/go/terms_dk) samt alle yderligere brugsvilkår, som du måtte få vist på det pågældende tidspunkt.

16.5.2 Leveret af tredjepart. Softwaren kan lette din adgang til websteder, der drives af tredjeparter, som tilbyder varer, information, software og tjenester (”Tredjeparts online-tjenester”). Eksempler på sådanne tredjeparts online-tjenester kunne omfatte, men er ikke begrænsede til, Kodak Easy Share Gallery. Din adgang til og brug af enhver tredjeparts online-tjeneste er underlagt de vilkår, betingelser, ansvarsfraskrivelser og meddelelser, der findes på sådanne hjemmesider, eller på anden måde er tilknyttet sådanne tredjeparts online-tjenester. Adobe kan til enhver tid og uden nærmere begrundelse modificere eller afbryde adgangen til tredjeparts online-tjenester. Adobe kontrollerer ikke, indestår ikke for og accepterer ikke ansvar for tredjeparts online-tjenester. Enhver transaktion mellem dig og tredjepart i tilknytning til en tredjeparts online-tjeneste, herunder tredjepartens politik vedrørende privatlivets fred (fortrolighedspolitik) og brug af dine personlige oplysninger, levering af og betaling for varer og tjenesteydelser samt alle andre vilkår, betingelser, garantier eller tilsikringer i tilknytning til sådanne transaktioner, vedrører alene og er alene indgået mellem dig og den pågældende tredjepart. Tredjeparts online-tjenester er eventuelt ikke tilgængelige på alle sprog eller for indbyggere i alle lande, og Adobe kan til enhver tid og uden nærmere begrundelse modificere eller afbryde adgangen til enhver tredjeparts online-tjeneste.

16.5.3 BORTSET FRA HVOR DET ER UDTRYKKELIGT AFTALT MED ADOBE ELLER DETS TILKNYTTEDE SELSKABER ELLER MED TREDJEPART I EN SEPARAT AFTALE, SKER DIN BRUG AF ADOBE OG TREDJEPARTS ONLINE-TJENESTER FOR DIN EGEN RISIKO OG ER UNDERGIVET DEN GARANTI OG DE ANSVARSBEGRÆNSNINGER, DER FREMGÅR AF AFSNIT 7 OG 8.

16.6 After Effects Render Engine. Hvis softwaren indeholder den fulde version af Adobe After Effects, er du berettiget til at installere et ubegrænset antal Render Engines på computere i dit interne netværk, som omfatter mindst én computer, på hvilken den fulde version af Adobe After Effects-software er installeret. Udtrykket ”Render Engine” betyder en installerbar del af softwaren, der muliggør præsentation af After Effects-projekter, men som ikke kan bruges til at skabe eller ændre i projekterne, og som ikke inkluderer den komplette After Effects-brugergrænseflade.

16.7 Digitale Certifikater.

16.7.1 Brug. Digitale certifikater udstedes af certificerende tredjepartsorganer, herunder udbydere af Adobe Certified Document Services (CDS), som er angivet på http://www.adobe.com/go/partners_cds_dk (”certifikatudstedende organer”), eller de kan være egensignerede.

16.7.2 Vilkår og betingelser. Ansvaret for køb af, brug af og tillid til digitale certifikater ligger hos dig og et certificerende organ. Inden du stoler på et certificeret dokument, en digital signatur eller et certificerende organ, bør du gennemgå alle relevante vilkår og betingelser, som er gældende for det pågældende certificerende organs tjenester, herunder for eksempel alle abonnementsaftaler, certifikatmodtageraftaler, certifikatpolitikker og erklæringer vedrørende praksis. På http://www.adobe.com/go/partners_cds_dk finder du oplysninger om Adobes CDS-forhandlere.

16.7.3 Bekræftelse. Du erklærer dig indforstået med, at (a) et digitalt certifikat kan være tilbagekaldt på verificeringstidspunktet, hvilket betyder, at en digital signatur eller et certifikat kan fremstå som gyldigt, selvom det i virkeligheden ikke er det, (b) en digital signaturs sikkerhed eller integritet kan være kompromitteret på grund af handlinger eller udeladelser fra dokumentunderskriverens, det certificerende organs eller anden tredjeparts side, og at (c) et certifikat kan være egensigneret og ikke udstedt af et certificerende organ. DU ER ALENE ANSVARLIG FOR AT AFGØRE, OM DU VIL STOLE PÅ ET CERTIFIKAT ELLER EJ. MEDMINDRE EN SEPARAT SKRIFTLIG GARANTI ER UDSTEDT AF EN CERTIFIKATUDSTEDENDE MYNDIGHED, SÅ BRUGER DU DIGITALE CERTIFIKATER PÅ EGEN RISIKO.

16.7.4 Tredjepartbegunstigede. Du er indforstået med, at enhver certifikatudstedende myndighed, som du stoler på, er en tredjepartbegunstiget i forhold til denne aftale og vil være berettiget til at håndhæve denne aftale i eget navn som værende Adobe.

16.7.5 Skadesløsholdelse. Du erklærer dig indforstået med at holde Adobe og ethvert relevant certificerende organ (medmindre andet er udtrykkeligt angivet i vilkår og betingelser) skadesløse med hensyn til enhver form for ansvar, tab, retshandlinger, erstatninger eller krav (herunder alle rimelige udgifter, omkostninger og advokatsalærer), som måtte opstå i forbindelse med brug af eller tillid til ethvert sådant organs tjenester, herunder, men ikke begrænset til, (a) tillid til et udløbet eller tilbagekaldt certifikat; (b) urigtig verificering af et certifikat; (c) brug af et certifikat på måder, der ikke er tilladte ifølge gældende vilkår og betingelser, denne aftale eller anvendelig lovgivning; (d) undladelse af at udvise rimelig dømmekraft i forhold til situationen med hensyn til at stole på udstedende tjenester eller certifikater; eller (e) undladelse af at opfylde de forpligtelser, som kræves i de vilkår og betingelser, som er knyttet til tjenesterne.

16.8 Acrobat Standard, Acrobat Pro og Acrobat Pro Extended Feature.

16.8.1 Definitioner.

16.8.1.1 ”Deployere” betyder at levere eller på anden måde, direkte eller indirekte, gøre et ”udvidet dokument” tilgængeligt for en eller flere modtagere.

16.8.1.2 ”Udvidet dokument” betyder en PDF-fil, der er manipuleret med Acrobat Standard, Acrobat Pro eller Acrobat Pro Extended software for at gøre det muligt at gemme dokumenter med udfyldte PDF-formularer lokalt.

16.8.2 Hvis softwaren inkluderer Acrobat Standard, Acrobat Pro eller Acrobat Pro Extended, indeholder softwaren aktiveringsteknologi, der tillader dig at udstyre PDF-dokumenter med visse egenskaber ved at anvende en digital signatur, der er indeholdt i softwaren (”nøgle”). Du erklærer dig indforstået med ikke at tilgå, prøve på at få adgang til, kontrollere, deaktivere, fjerne, bruge eller distribuere nøglen med noget formål.

16.8.3 For så vidt angår et unikt udvidet dokument, er du kun berettiget til enten at (a) deployere det udvidede dokument til et ubegrænset antal unikke modtagere, men du må ikke udtrække oplysninger i mere end 500 unikke tilfælde, hvor et udvidet dokument eller en udskrift af det udvidede dokument indeholder udfyldte formfelter, eller (b) deployere det udvidede dokument til højst 500 unikke modtagere uden begrænsning af det antal gange, du må udtrække information fra et udvidet dokument, der returneres til dig i udfyldt stand af modtagerne. Selv om du erhverver yderligere licenser til at bruge Acrobat Standard, Acrobat Pro eller Acrobat Pro Extended, udvides ovennævnte grænser ikke (ovennævnte grænser er det samlede antal grænser, uanset hvor mange yderligere licenser til at bruge Acrobat Standard, Acrobat Pro eller Acrobat Pro Extended, du har erhvervet), uanset om andet måtte være anført i aftalen.

16.9 Acrobat Pro Extended Capture Utility. Hvis Acrobat Pro Extended Capture Utility indgår i softwaren, er du, ud over at installere softwaren som tilladt i henhold til afsnit 2 ovenfor, berettiget til at installere hjælpeprogrammet på en enkelt Unix-computer.

16.10 FlashPaper Printer. Uanset om andet er anført i nærværende aftale, er du ikke berettiget til at (a) installere FlashPaper Printer på en server med flerbrugeradgang eller -brug eller (b) ændre eller ombytte FlashPaper Printer-brugergrænsefladen, der viser FlashPaper-dokumenter.

16.11 Flash Player Projectors og Runtime. Dine rettigheder til at bruge Flash-afspiller, projektor, selvstændig afspiller, plug-in, runtime eller ActiveX-kontrol, der leveres som del af eller sammen med softwaren eller i en outputfil, er udelukkende som anført i følgende link: http://www.adobe.com/go/flashplayer_usage_dk. Medmindre andet fremgår heraf, har du ikke rettigheder til at bruge eller distribuere denne type software.

16.12 Device Central. De mobile enhedsbilleder, der vises i Device Central, er kun til simuleringsformål. De faktiske mobile enheder, der gøres tilgængelige på markedet af de relevante producenter af mobile enheder, indeholder måske eller måske ikke den Adobe-teknologi, der anvendes i Device Central til at skabe simuleringen. Billeder af mobile enheder må kun anvendes til ikke-kommercielle udviklingsformål og udelukkende i forbindelse med indhold, der er udviklet ved hjælp af softwaren, og må ikke anvendes til noget andet eller illegalt formål.

16.13 Contribute Publishing Services. I henhold til softwareslutbrugerlicensaftalen for Contribute Publishing Services må du ikke oprette forbindelse til Contribute Publishing Services-softwaren, medmindre du har købt en licens til at oprette forbindelse til Contribute Publishing Services-softwaren til alle personer, der skal kunne oprette forbindelse til Contribute Publishing Services-software, idet prøveversioner af Adobe Contribute-software dog gerne må installeres og forbindes til Contribute Publishing Services-software i overensstemmelse med softwareslutbrugerlicensaftalen for Contribute Publishing Services.

16.14 Adobe Presenter. Hvis Adobe Presenter indgår i softwaren, og du installerer eller bruger Adobe Acrobat Connect Add-in i forbindelse med brug af softwaren, erklærer du dig indforstået med, at du kun må installere og bruge Adobe Acrobat Connect Add-in på en stationær pc og ikke på andre produkter, herunder men ikke begrænset til, internetapparater, set top-bokse, mobiltelefoner eller webpad-apparater. Yderligere må den del af softwaren, der er integreret i en præsentation, i information eller i et indhold genereret ved brug af softwaren (”Adobe Presenter Run-Time”), kun bruges sammen med den præsentation, den information eller det indhold, hvori den er integreret. Du må ikke bruge, og du skal formå alle licenshavere af en sådan præsentation, sådan information eller et sådant indhold til ikke at bruge Adobe Presenter Run-Time til andet end som integreret i præsentationen, i informationen eller i indholdet. Herudover må du ikke, og du skal formå alle licenshavere af en sådan præsentation, sådan information eller et sådant indhold til ikke at ændre, foretage reverse engineering eller adskille Adobe Presenter Run-Time.

16.15 AVC-DISTRIBUTION. Nedenstående bemærkning gælder for software med indbygget AVC-funktionalitet til import og eksport. DETTE PRODUKT ER GIVET I LICENS TIL EN FORBRUGER UNDER AVC-PATENTLICENS-PORTEFØLJEN TIL PERSONLIG IKKE-KOMMERCIEL BRUG TIL AT (a) INDKODE VIDEO OVERHOLDENDE AVC-STANDARDEN (”AVC VIDEO”) OG/ELLER (b) AFKODE VIDEO, SOM ER BLEVET INDKODET AF EN FORBRUGER UNDER UDØVELSE AF EN PRIVAT IKKE-KOMMERCIEL AKTIVITET OG/ELLER BLEV ERHVERVET FRA EN VIDEOLEVERANDØR MED LICENS TIL AT UDBYDE AVC-VIDEO. DER MEDDELES ELLER ANTYDES INGEN LICENS FOR NOGEN ANDEN BRUG. YDERLIGERE OPLYSNINGER KAN INDHENTES FRA MPEG LA, L.L.C. SE http://www.mpegla.com.

16.16 MPEG-2-DISTRIBUTION. Nedenstående bemærkning gælder for software med indbygget MPEG-2-funktionalitet til import og eksport. BRUG AF DETTE PRODUKT TIL ANDET END FORBRUGERS PERSONLIGE BRUG, DER PÅ NOGEN MÅDE OVERHOLDER MPEG-2-STANDARDEN FOR INDKODNING AF VIDEOINFORMATION FOR PAKKEDE MEDIER, ER UDTRYKKELIGT IKKE TILLADT UDEN EN LICENS UNDER GÆLDENDE PATENTER I MPEG-2-PATENTLICENS-PORTEFØLJEN, HVIS LICENS ER TILGÆNGELIG FRA MPEG LA, L.L.C. 250 STEELE STREET, SUITE 300 DENVER, COLORADO 80206.

16.17 Flash Builder med LiveCycle Data Services (LCDS) Data Management Library. Adobe Flash Builder kan inkludere fds.swc library. Du må kun benytte fds.swc til dataadministrationsfunktioner på klientsiden og som outputfil i software, som du udvikler, på følgende betingelser: Du må ikke (a) benytte fds.swc til at aktivere associationer eller offline-funktioner i software eller (b) indlejre fds.swc i software, som ligner Adobe LiveCycle Data Services eller BlazeDS. Hvis du ønsker at foretage noget af ovennævnte, skal du anmode Adobe om en separat licens.

Hvis du har spørgsmål vedrørende denne aftale, eller hvis du ønsker at anmode Adobe om oplysninger, bedes du venligst bruge den adresse og kontaktinformation, der er inkluderet i dette produkt, til at kontakte det Adobe-kontor, der betjener dit retsområde.

Adobe, Acrobat, Acrobat Connect, Adobe AIR, After Effects, Authorware, Contribute, Creative Suite, Flash, FlashPaper, kuler, LiveCycle, Pixel Bender og Shockwave er enten registrerede varemærker eller varemærker, som tilhører Adobe Systems Incorporated i USA og/eller andre lande. Alle andre varemærker tilhører deres respektive ejere.

Gen_WWCombined-da_DK-20091001_1604